Khwong Jenshyung

Khwong Jenshyung hu (La̱ra̱ba: الضفة الغربية, romanized: aḍ-Ḍiffah al-Ġarbiyyah; A̱biru: הגדה המערבית, romanized: HaGadah HaMaʽaravit, nang á̱ghyang á̱niet mi̱ Isi̱rela ka ngyei A̱biru: יהודה ושומרון, lit. 'Yahuda ma̱ng Sa̱mariya' a̱ni) yet fam a̱byin hwa nang bibyin ghyáng keang di̱ tityak kpa̱mkpaan khwong Meditaroniya hu di̱ fam A̱siya Jenshyung ku yet kap ku swak ma̱ng shi hu mi̱ bibyin Pa̱la̱sti̱n hu a̱ni. Ku byia̱ a̱gi̱gak ma̱ng a̱byin Urdun ma̱ng Kyai A̱sa̱khwot ku Sang Swuan hu di̱ fam a̱tyin hu a̱wot ma̱ng Isi̱rela (nwuan Lang Lyilyim) di̱ nfam a̱tak, jenshyung, ma̱ng a̱za hu. A̱tafa tyok a̱khwot á̱kwop Isi̱rela neet ma̱ a̱lyia̱ 1967, á̱ ka̱u a̱vwuo ka di̱ "bibyin a̱ka̱wa̱tyia̱ a̱byin" Pa̱la̱sti̱n 165 ku shyia̱ tafa kwak a̱son Atoriti A̱byin Pa̱la̱sti̱n (PNA) wu ku di̱n kap ku ma̱ a̱gba̱mgbam, mbeang a̱ka̱keang Isi̱rela 230 da̱nang ncam Isi̱rela shyia̱ di̱ cobai da̱ nna a̱ni. Khwong Jenshyung hu ka mbyia̱ Urusha̱lima A̱tyin. Ya̱fang